Document ID: 31999R2502

KOMMISSIONENS FORORDNING (EF) Nr. 2502/1999
af 26. november 1999
om ændring af forordning (EØF) nr. 2166/83 om en licensordning for visse former for fiskeri i et område nord for Skotland (Shetland-området)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3760/92 af 20. december 1992 om en fællesskabsordning for fiskeri og akvakultur(1), senest ændret ved forordning (EF) nr. 1181/98(2), særlig artikel 7, stk. 2, og
ud fra følgende betragtninger:
(1) Ved Kommissionens forordning (EØF) nr. 2166/83 af 29. juli 1983 om en licensordning for visse former for fiskeri i et område nord for Skotland (Shetland-området)(3) er der fastsat en procedure for meddelelser om EF-fiskerfartøjers sejlads i det pågældende område;
(2) ved Kommissionens forordning (EF) nr. 1489/97 om gennemførelsesbestemmelser til Rådets forordning (EØF) nr. 2847/93 for så vidt angår satellitbaserede fartøjsovervågningssystemer(4), senest ændret ved forordning (EF) nr. 2445/1999(5), er det fastsat, hvilke specifikke data der skal transmitteres af de satellitsporingsanordninger, som er installeret om bord på EF-fiskerfartøjer;
(3) for at lette arbejdsbyrden for fiskerne bør fartøjer i området nord for Skotland (Shetland-området), for hvilke der anvendes overvågningssystemer, og som transmitterer de krævede data via disse systemer, fritages for proceduren for meddelelser om sejlads;
(4) forordning (EØF) nr. 2166/83 bør derfor ændres;
(5) de i denne forordning fastsatte foranstaltninger er i overensstemmelse med udtalelse fra Forvaltningsksomitéen for Fiskeri og Akvakultur -
UDSTEDT FØLGENDE FORORDNING:
Artikel 1
I artikel 4 i forordning (EØF) nr. 2166/83 indsættes: "3. De EF-fiskerfartøjer i det pågældende område, for hvilke der anvendes satellitbaserede fartøjsovervågningsystemer, og som transmitterer data via disse systemer, jf. artikel 3 i Kommissionens forordning (EF) nr. 1489/9(6), fritages dog for den i stk. 1 fastsatte procedure for meddelelser om sejlads."
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. november 1999.

Labels: 18
6